SAM จัดประมูลทรัพย์ NPA ทำเลดีทั่วประเทศ
SAM จัดประมูลทรัพย์ NPA ล็อตใหม่ป้ายแดง 200 รายการ มูลค่า 50 ล้านบาท นัดเปิดซอง 26 มีนาคมนี้
14 มี.ค. 2564

บริษัท บริหารสินทรัพย์สุขุมวิท จำกัด (บสส.) หรือ SAM เปิดเผยว่า SAM คัดทรัพย์สินรอการขาย (NPA) ทั้งบ้านเดี่ยว ทาวน์เฮ้าส์ ห้องชุดพักอาศัย รวมถึงทรัพย์เพื่อการลงทุนอื่น ๆ ในทำเลสวยทั่วประเทศ จำนวน 181 รายการ มูลค่ารวม 155.65 ล้านบาท ออกประมูล ในวันศุกร์ที่ 26 มีนาคม 2564 ณ สำนักงานใหญ่ของ SAM อาคารซันทาวเวอร์ส บี ชั้น 24 ถ.วิภาวดีรังสิต กรุงเทพฯ
โดยมีตัวอย่างทรัพย์เด่นที่น่าสนใจในพื้นที่กรุงเทพฯ และปริมณฑล อาทิ อาคารพาณิชย์ 3 ชั้น 2 คูหาติดกัน เนื้อที่ประมาณ 68 ตร.ว. ติด ถ.พระราม 2 เขตบางขุนเทียน กรุงเทพฯ ราคาเริ่มต้น 8.05 ล้านบาท ทาวน์เฮ้าส์ 3 ห้องนอน 2 ห้องน้ำ เนื้อที่ประมาณ 18 ตร.ว. ย่านประชาอุทิศ ใกล้ ถ.เลียบวงแหวนกาญจนาภิเษก ทุ่งครุ กรุงเทพฯ ราคาเริ่มต้น 2.25 ล้านบาท ส่วนในต่างจังหวัด อาทิ บ้านเดี่ยว ในโครงการปัญญา รีสอร์ท คันทรีคลับ จ.ชลบุรี จำนวน 4 รายการ เนื้อที่ 1 ไร่เศษ ราคาเริ่มต้น 6 ล้านบาท อาคารพาณิชย์ เนื้อที่ 2 ไร่เศษ บน ถ.เจริญราษฎร์ กลางเมืองลำพูน การคมนาคมสะดวก เหมาะแก่การลงทุนทำธุรกิจ ราคาเริ่มต้น 21.06 ล้าน และที่ดินเปล่าในโครงการเมืองทอง ติด ถ.พหลโยธิน จ.สระบุรี จำนวน 27 แปลง ราคาเริ่มต้น 10.78 ล้านบาท เป็นต้น
นอกจากนี้ ยังมีทรัพย์ที่น่าสนใจที่ SAM นำออกประมูลครั้งนี้อีกจำนวนมาก ทั้งห้องชุดพักอาศัยในโครงการต่าง ๆ อาทิ โครงการดอนเมืองคอนโดทาวน์ ย่านดอนเมือง สรงประภา กรุงเทพฯ จำนวน 120 รายการ ราคาเริ่มต้น 2 แสนบาท โครงการเอ็ม.ที.คอนโดมีเนียม ย่านธัญบุรี จ.ปทุมธานี ใกล้ ถ.สายหลักรังสิต - นครนายก จำนวน 5 รายการ ราคาเริ่มต้น 1.9 แสนบาท รวมทั้งโครงการศิริถาพรคอนโดทาวน์ ย่านบางปู จ.สมุทรปราการ ใกล้สถานีรถไฟฟ้าสายสีเขียว สถานีเคหะสมุทรปราการ จำนวน 15 รายการ ราคาเริ่มต้น 1.6 แสนบาท
สำหรับผู้สนใจเข้าร่วมประมูล SAM เพิ่มทางเลือกในการลงทะเบียนและยื่นซองประมูลให้กับลูกค้าหลากหลายช่องทาง ทั้งแบบผ่านไปรษณีย์ด่วนพิเศษ (EMS) หรือแบบยื่นซองประมูลด้วยตนเอง เพื่ออำนวยความสะดวกรวมถึงคำนึงถึงความปลอดภัยของลูกค้าเป็นสำคัญ โดยผู้สนใจต้องลงทะเบียนประมูลภายในวันที่ 18 มีนาคม 2564 ณ สำนักงานใหญ่ของ SAM อาคาร ซันทาวเวอร์ส บี ชั้น 24 ถ.วิภาวดีรังสิต ใกล้ 5 แยกลาดพร้าว หรือที่สำนักงานสาขาทั้ง 4 แห่ง ได้แก่ เชียงใหม่ ขอนแก่น พิษณุโลก และสุราษฎร์ธานี หรือลงทะเบียนผ่านสื่ออิเล็กทรอนิกส์ สอบถามรายละเอียดขั้นตอน วิธีการได้ที่ Call Center 02-686-1888 และดูรายละเอียดทรัพย์สินได้ทางเว็บไซต์ที่ www.sam.or.th รวมทั้งช่องทางออนไลน์ที่หลากหลายและสะดวกรวดเร็ว ทั้งแอปพลิเคชัน SAM NPA ในระบบ Android และ IOS หรือแอด ID Line @Samline ติดตาม Facebook Fanpage ทรัพย์มือสองต้อง SAM หรือ SAM NPA Channel บน YouTube และ @SAM_NPA บน Twitter เพื่อติดตามข้อมูลข่าวสารดี ๆ จาก SAM